בנוסף לקריירה הקולנועית והטלוויזיונית, הופיע דימיטריאדס מספר פעמים על בימות התיאטרון. בין המחזות בהם השתתף: "האישה עם עיני הכלב" (2004), "קיסר סידני" (2006)", "שומר הלילה" (2007) ומחזה המבוסס על הסרט "איש הגשם" (2010).
איגור ריבק
איגור מיכאילוביץ' ריבק (באוקראינית: Ігор Михайлович Рибак; 21 במרץ 1934 - 28 בספטמבר 2005) היה מרים משקולות אוקראיני ממוצא יהודי, שייצג את ברית המועצות. אלוף אולימפי (מלבורן 1956) ואלוף אירופה במשקל עד 67.5 ק"ג.
ביוגרפיה.
ריבק נולד בחרקוב.
אלוף אירופה.
באליפות ברית המועצות בהרמת משקולות שנערכה בשנת 1956 זכה ריבק במדליית כסף במשקל של עד 67.5 ק"ג, לאחר שהרים 375.0 ק"ג במצטבר: לחיצה - 110 ק"ג, הנפה - 115 ק"ג ודחיקה - 150 ק"ג. באליפות אירופה בהרמת משקולות שנערכה בהלסינקי שבפינלנד בסוף יוני אותה שנה הוא זכה במדליית זהב במשקל של עד 67.5 ק"ג, לאחר שהרים 382.5 ק"ג במצטבר: לחיצה - 112.5 ק"ג, הנפה - 120 ק"ג ודחיקה - 150 ק"ג.
אלוף אולימפי.
באולימפיאדת מלבורן (1956) זכה ריבק במדליית זהב בהקמת משקולות במשקל של עד 67.5 ק"ג, לאחר שקבע שיא אולימפי חדש של 380 ק"ג במצטבר: לחיצה - 110 ק"ג, הנפה - 120 ק"ג ודחיקה - 150 ק"ג, לפני בן ארצו רוויל חבוטדינוב (372.5 ק"ג: 125 ק"ג, 110 ק"ג, 137.5 ק"ג) וקים צ'אנג-הוי מקוריאה הדרומית (370.0 ק"ג: 107.5 ק"ג, 112.5 ק"ג, 150 ק"ג).
בסוף שנות ה-50 סיים ריבק את לימודיו והחל לעבוד כרופא ספורט.
גב&quot;ע צרפתי
מכניקת הזרימה
איימי שומר
איימי בת' שומר (באנגלית: Amy Beth Schumer; נולדה ב-1 ביוני 1981) היא שחקנית, קומיקאית, סטנדאפיסטית, תסריטאית ומפיקת טלוויזיה אמריקאית-יהודייה. זוכת פרס פיבודי ופרס אמי על הסדרה שלה "איימי שומר" (Inside Amy Schumer).
קורות חיים.
שומר נולדה במנהטן שבניו יורק. אביה הוא גורדון שומר, בעלים של חברת ריהוט, ממוצא יהודי. אימה סנדרה (לבית ג'ונס) מרקע נוצרי-פרוטסטנטי שהתגיירה. אביה הוא דודן שני של הסנאטור צ'אק שומר. בתחילת נעוריה הוריה התגרשו. לאחר מכן עברה לנסאו שבלונג איילנד שם גם הלכה לבית ספר לעברית בבית הכנסת המרכזי הרפורמי שבוועד שלו הייתה חברה אימה. בשנת 1999 סיימה את לימודיה בתיכון סאות' סייד, ובשנת 2003 סיימה תואר בתיאטרון מאוניברסיטת טאוסון במרילנד. לאחר מכן שבה לניו יורק ולמדה שנתיים בבית ספר לאמנויות הבמה William Esper Studio, ובמקביל עבדה כמלצרית וברמנית.
קריירה.
הופיעה בקומדיה השחורה של אוף ברודוויי, "Keeping Abrest" שם שיחקה אישה צעירה המאובחנת בסרטן השד. ביוני 2004 החלה להופיע כסטנדאפיסטית. בשנת 2009, התארחה בפרק בסדרה "רוק 30".
באפריל 2011 יצא אלבום הסטנד-אפ הראשון שלה, "Cutting", ובאותה שנה היא השתתפה בספיישל ה"גריל" (Roast) של צ'ארלי שין בערוץ קומדי סנטרל והתארחה בפרק בסדרה "תרגיע". ב-2012 היא הופיעה ב"גריל" של רוזאן בר, בספיישל שלה בערוץ קומדי סנטרל, בסרט "בדיקת מחיר" לצד פארקר פוזי ובסרט "דרושה חברה לסוף העולם" בכיכובו של סטיב קארל. באפריל 2013 עלתה לשידור בערוץ קומדי סנטרל סדרה בכיכובה, "איימי שומר" (Inside Amy Schumer), והיא התארחה בשני פרקים בסדרה "בנות".
בשנת 2015 הנחתה את טקס פרסי הקולנוע של MTV. מאוחר יותר באותה שנה יצא לאקרנים הסרט "אסון מהלך", בו כיכבה שומר בתפקידה הקולנועי הראשי הראשון לצד ביל היידר וכן כתבה את התסריט. את הסרט ביים ג'אד אפאטו.
בשנת 2016 ראה אור ספרה של שומר, "נערה עם קעקוע גב תחתון" (The Girl with the Lower Back Tattoo).
בשנת 2017 שיחקה בתפקיד ראשי בסרט הקומי "באמאשל'ך" בבימויו של ג'ונתן לוין. באותה שנה שיחקה בסרט הדרמה "כשגיבורים חוזרים". באותה שנה ביצעה את הופעת הבכורה שלה במחזה של ברודוויי "Meteor Shower" שכתב סטיב מרטין. שומר הייתה מועמדת לפרס טוני לשחקנית הטובה ביותר במחזה לשנת 2018.
בשנת 2018 שיחקה בתפקיד הראשי בקומדיה "מרגישה פצצה", אותו גם הפיקה.
בשנת 2020 עלתה עם תוכנית בישול לצד בעלה שנקראת "Amy Schumer Learns to Cook" בערוץ האוכל, אשר כולו משודר מביתם המשותף.
חיים אישיים.
שומר יצאה בעבר עם המתאבק דולף זיגלר ועם הקומיקאי אנתוני ג'סלניק.
שומר בזוגיות עם השף כריס פישר, והשניים התחתנו ב-3 בפברואר 2018 במאליבו שבקליפורניה. שומר חשפה באחד ממופעי הסטנד-אפ שלה כי בעלה מאובחן כלוקה בתסמונת אספרגר. במאי 2019 נולד בנם.
נאצ'ו מונראל
איגנסיו מונראל אראסו (בספרדית: Igancio Monreal Eraso; נולד ב-26 בפברואר 1986) הוא כדורגלן עבר ספרדי אשר שיחק בעמדת המגן השמאלי והבלם.
קריירה.
נאצ'ו מונראל גדל בפמפלונה והצטרף לקבוצת מחלקת הנוער של העיר, אוסאסונה. ב-22 באוקטובר 2006 ערך מונראל את הופעת הבכורה שלו בקבוצה הבוגרת של אוסאסונה בהפסד 0–1 לוולנסיה. הוא סיים את עונת עם 10 הופעות בליגה, ו-2 הופעות במסגרת מוקדמות ליגת האלופות. לאחר שקבוצתו העפילה באותה עונה לגביע אופ"א, רשם 4 הופעות ועזר לקבוצתו לעלות לחצי גמר המפעל, שם הודחו על ידי סביליה. בעונת הפך מונראל לשחקן הרכב בכיר יחד עם תוצרת נוספת של מחלקת הנוער, סזאר אספיליקווטה. באותה עונה הופיע ב34 משחקים.
ב-10 ביוני 2011 חתם מונראל על חוזה לחמש שנים במאלגה תמורת 6 מיליון אירו. בעונתו הראשונה בקבוצה נאבק עם אליסאו על המקום בהרכב, והיה שחקן משמעותי להעפלתה של מאלגה לליגת האלופות לראשונה בתולדותיה. מונראל כבש את השער היחיד שלו לטובת מאלגה בניצחון 2–3 על מאיורקה ב-27 בינואר 2013.
ב-31 בינואר 2013 חתם מונראל בארסנל על חוזה לארבע שנים תמורת 8 וחצי מיליון אירו, וערך את הבכורה שלו בפרמייר ליג בניצחון 0–1 על סטוק סיטי. מונראל כבש את שערו הראשון בקבוצה ב-16 במרץ, בניצחון 0–2 על סוונסי סיטי.
ב-31 באוגוסט 2019 חזר מונראל לאחר שש וחצי שנים לספרד, וחתם בריאל סוסיאדד.
ב-16 באוגוסט 2022 הודיע על פרישה מכדורגל.
נבחרת ספרד.
ב-2007 זומן לראשונה לנבחרת ספרד עד 21. הוא פתח בכל המשחקים במסגרת יורו 2009 לנבחרות צעירות, לאחר שנבחרתו הודחה כבר בשלב הבתים. ב-6 באוגוסט 2009 זומן מונראל בפעם הראשונה לנבחרת ספרד הבוגרת, במשחק ידידות נגד נבחרת מקדוניה. הוא נכנס כמחליף בדקה ה-75 באותו משחק, בו ניצחה ספרד 2–3.
לואי ה-13 של רמי מרטן
לואי ה-13 של רמי מרטן (בצרפתית Louis XIII de Rémy Martin) הוא משקה חריף מסוג קוניאק שמיוצר על ידי חברת רמי מרטן.
המשקה מיוצר מענבים שמגיעים מהקומונה קוניאק ממחוז שראנט שבחבל פואטו-שראנט שבצרפת. גילאי האו-דה-וי של המשקה נעים מ-40 ל-120 שנות יישון בחביות מעץ אלון מזן לימוזין.
בקבוק בנפח 750 מיליליטר של לואי ה-13 יכול לעלות עד 34 אלף דולר. בשנת 2008 יצאה גרסה מיוחדת בשם "פנינה שחורה" המונה כ-786 בקבוקים שעוצבו במיוחד על ידי אמני חברת Baccarat מקריסטל שחור ופלטינה.
ולרי שרי
ולרי פטרוביץ' שרי (בבלארוסית: Валерий Петрович Шарий; נולד ב-2 בינואר 1947) הוא מרים משקולות בלארוסי ממוצא יהודי, שייצג את ברית המועצות. אלוף אולימפי, אלוף עולם, אלוף אירופה ושיאן עולם.
ביוגרפיה.
שרי נולד וגדל בצ'רוויין שבמחוז מינסק.
באליפות העולם בהרמת משקולות שנערכה בסופיה שבבולגריה בשנת 1969 סיים שרי במקום חמישי (אליפות עולם) ורביעי (אליפות אירופה) במשקל עד 82.5 ק"ג.
באולימפיאדת מינכן (1972) החל שרי את התחרות במשקל עד 82.5 ק"ג, בלחיצה של 170 ק"ג, אך כשל בשלושת הניסיונות ולא המשיך בתחרות.
אלוף עולם.
באליפות העולם בהרמת משקולות שנערכה במוסקבה בשנת 1975 זכה שרי במדליית זהב במשקל עד 82.5 ק"ג, לאחר שהרים משקל מצטבר של 357.5 ק"ג.
אלוף אירופה.
באליפות אירופה בהרמת משקולות שנערכה בברלין בשנת 1976 זכה שרי במדליית זהב במשקל עד 82.5 ק"ג, לאחר שהרים משקל מצטבר של 367.5 ק"ג
אלוף אולימפי.
באולימפיאדת מונטריאול (1976) זכה שרי במדליית זהב בהרמת משקולות במשקל של עד 67.5 ק"ג, לאחר שקבע שיא אולימפי חדש של 365 ק"ג במצטבר: הנפה - 162.5 ק"ג ודחיקה - 202.5 ק"ג, לפני טרנדפיל סטוייצ'ב מבולגריה (360.0 ק"ג: 162.5 ק"ג ו-197.5 ק"ג) ופטר בצזקו מהונגריה (345.0 ק"ג: 157.5 ק"ג ו-187.5 ק"ג).
לאחר שפרש מספורט תחרותי בשנת 1980, שרת שרי בצבא והגיע לדרגת מייג'ור. הוא סיים את שרותו הצבאי עם התפרקות ברית המועצות והפיכת בלארוס למדינה עצמאית. לאחר מכן, משנות ה-90 עבד כמאמן הרמת משקולות וזכה להצלחה רבה.
קישורים חיצוניים.
לינוקס דגל אדום
לינוקס דגל אדום (בסינית: 红旗Linux) היא גרסת הפצה המבוססת על ליבת מערכת ההפעלה לינוקס, אשר נפוצה מאוד בסין. הגרסה מפותחת על ידי חברת Red Flag Software. הסמל שלה הוא הפינגווין Tux, הסמל של לינוקס, מנופף בדגל אדום.
הגרסה הראשונה יצאה בשנת 1999 על ידי המכון לחקר התוכנה של האקדמיה הסינית למדע, בתמיכה כלכלית של המדינה. בעקבות מתחים עם חברת מיקרוסופט, החליטה הממשלה הסינית בשנת 2000 להסיר לצמיתות את גרסאות של מערכת ההפעלה חלונות 2000 ממחשבי הממשלה ולהחליפם ב"לינוקס דגל אדום".
מעבדות פייר פאבר
מעבדות פייר פאבר (Laboratoires Pierre Fabre) היא חברת קוסמטיקה ותרופות רב-לאומית שמטה נמצא בעיר קאסטר שליד טולוז בצרפת. מחזור החברה בשנת 2012 היה כ-1.978 מיליארד יורו.
החברה הוקמה בשנת 1963 על ידי פייר פאבר, והיא פועלת ביותר מ-130 ומעסיקה יותר מ-10,000 עובדים, מתוכם כשליש מחוץ לצרפת.
החברה מוכרת בזכות הגרסה של ל-Vinorelbine, בשם Navelbine, תכשיר הנלחם בסרטן.
בשנת 1975 רכשה החברה את Avène, המוכרת בזכות משחות ההגנה נגד שמש.
שאר ישוב בן ברוך
אוסקר שלמר